Nidas Vosylius

**Nidas Vosylius** (g. 2005 m. liepos 15 d.) – Lietuvos futbolininkas, saugas, jaunimo rinktinių atstovas.

## Karjera
Nuo 2017 m. rungtyniavo SM Tauras jaunių komandose, o nuo 2020 m. Kauno Žalgirio futbolo akademijos komandose.
 
### „Kauno Žalgirio“ klubas
Nuo 2021 m. sezono atstovavo „Kauno Žalgirio“ klubui. Rungtyniavo Kauno Žalgiris B *([[LFF I lyga]])* ir Kauno Žalgiris C *([[LFF II lyga]])* komandose.

#### 2021 m. Pirma lyga
2021 m. kovo 21 d. debiutavo Kauno Žalgiris B ekipoje Pirmos lygos rungtynėse prieš Riteriai B. Vilniečiai nugalėjo Kauno Žalgiris B rezultatu 4-3. Nidas Vosylius susitikimą pradėjo ant atsarginių suolelio, o aikštėje pasirodė pačioje rungtynių (80 min.).

#### 2021 m. Antra lyga
2021 m. balandžio 30 d. debiutavo Kauno Žalgiris C ekipoje Antros lygos rungtynėse prieš FK Garliava. Kauniečiai turėjo pripažinti garliaviškių pranašumą rezultatu 1-2

2021 m. spalio 24 d. pelnė garbės įvartį rungtynėse prieš FM Ateitis, o varžovai nugalėjo kauniečius rezultatu 5-1.

#### 2022 m. Antra lyga
2022 m. Kauno Žalgiris B rungtyniavo Antroje lygoje, kai 2021 m. liko paskutinėje vietoje Pirmoje lygoje. 2022 m. birželio 10 d. Nidas Vosylius pelnė du įvarčius rungtynėse prieš hegelmann B ir svariai prisidėjo prie „žalgiriečių“ pergalės rezultatu 5-0.

#### 2023 m. sezonas
2023 m. sezone Kauno Žalgiris B ekipa rungtyniavo Pirmoje lygoje. 

2023 m. gegužės 8 d. Nidas Vosylius debiutavo pagrindinėje komandoje, bei pelnė įvartį LFF taurės turnyro rungtynėse prieš FK Dembava. Kauniečiai sutriuškino varžovus rezultatu 6-0.

2023 m. gegužės 15 d. debiutavo A lygos rungtynėse prieš FK Žalgiris. Nidas Vosylius rungtynes pradėjo ant atsarginių suolelio, o pasirodė aikštėje 86 min., kai varžovai pirmavo rezultatu 2-0. Susitkimas baigėsi varžovų pergale 2-1.

#### 2024 m. sezonas
2024 m. gegužės 7 d. pelnė įvartį LFF taurės turnyro antrojo etapo rungtynėse prieš FK Garliava. Kauniečiai sutriuškino varžovus rezultatu 5-0 ir pateko į kitą etapą.

2024 m. birželio 19 d. pelnė įvartį A lygos rungtynėse prieš „Sūduvos“ klubą. Susitikimas baigėsi lygiosiomis 2-2. Nidas Vosylius prasižengė baudos aikštelėje ir į kauniečių vartus buvo skirtas 11 metrų baudinys. 48 rungtynių minutę Ernestas Burdzilauskas realizavo 11 m baudinį, o 55 minutę Nidas Vosylius išlygino rezultatą (2-2).

2024 m. rugpjūčio 21 d. pelnė įvartį LFF taurės turnyro ketvirtfinalio rungtynėse prieš FA Šiauliai ir svariai prisidėjo prie pergalės rezultatu 3-1. Kauniečiai pateko į kitą etapą. Futbolininkas rungtynes pradėjo ant atsarginių suolelio, o į aikštę išbėgo pačioje rungtynių pabaigoje (87 min.) ir netrukus pasižymėjo pelnydamas įvartį.

#### 2025 m. sezonas
2025 m. gegužės 23 d. futbolininkui buvo parodyta raudona kortelė A lygos rungtynėse prieš FA Šiauliai. (Aikštėje pasirodė 73 minutę po keitimo, o 81 ir 89 minutėmis buvo parodytos geltonos kortelės.) O kauniečiai namų aikštėje sutriuškino varžovus rezultatu 3-0.

### FC Džiugas
2026 m. vasario 4 d. oficialiai pranešta, kad FC Džiugas ir FK Kauno Žalgiris susitarė dėl Nido Vosyliaus perėjimo. Su futbolininku pasirašyta sutartis.

2026 m. vasario 23 d. oficialiai debiutavo klube TOPLYGA rungtynėse prieš Vilniaus „Žalgirį“. Rungtynes pradėjo kaip atsarginis, o 78 min. pasirodė aikštėje po keitimo vietoje Viliaus Piliukaičio. Telšių „Džiugas“ palaužė varžovus rezultatu 3–2.

## Statistika
; A lygos statistika

Spalvų reikšmės:
:  rungtyniavo A lygoje;
:  Pirmoje lygoje;
:  Antroje lygoje;

## Pasiekimai, įvertinimai
;  su FK Kauno Žalgiris
* **[[A lyga|A lygos]] čempionas:** 2025 m.
*  **Trečioji vieta (1):** 2024 m.

## Rinktinės
Atstovavo Lietuvos U-17, U-19 jaunimo rinktinėms.

; Lietuvos U-17 rinktinė
* 2021 m. liepos 3 d. debiutavo Lietuvos U-17 rinktinėje rungtynėse prieš Latviją. Varžovai nugalėjo rezultatu 2-0.
* 2021 m. liepos 4 d. pelnė įvartį prieš Estiją, tačiau lietuviai nusileido varžovams rezultatu 2-3.

; Lietuvos U-19 rinktinė
2023 m. balandžio mėn. Lietuvos U-19 rinktinė sužaidė dvejas draugiškas rungtynes prieš Maltą. 
* 2023 m. balandžio 5 d. rungtynės baigėsi nulinėmis lygiosiomis. 
* 2023 m. balandžio 7 d. susitikimas baigėsi lygiosiomis 1-1.
2023 m. birželio mėn. sužaidė Baltijos U-19 taurės rungtynėse prieš Latviją, Suomiją ir Estiją.
* 2023 m. birželio 14 d. pasirodė susitikime prieš latvius. varžovai sutriuškino lietuvius rezultatu 3-0.
* 2023 m. birželio 16 d. pelnė įvartį prieš suomius, tačiau lietuviai pralaimėjo rezultatu 2-3.
* 2023 m. birželio 16 d. kovojo prieš estus, o lietuviai nugalėjo varžovus rezultatu 2-1.
2023 m. rugsėjo mėn. sužaidė dvejose draugiškose rungtynėse prieš Gruziją.
* 2023 m. rugsėjo 8 d. kovojo, kai lietuviai nusileido varžovams minimalia persvara 0-1.
* 2023 m. rugsėjo 10 d. pasirodė startinėje sudėtyje ir buvo pakeistas po pirmojo kėlinio. Rungtynės baigėsi lygiosiomis 1-1.

; Lietuvos U-21 rinktinė
2025 m. rugpjūčio 29 d. tapo žinoma, kad futbolininkas pakviestas į Lietuvos U-21 rinktinę.

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive